मधुबनी काली मेला पूजा समिति द्वारा आयोजित दो दिवसीय अंतरराज्यीय कुश्ती के पहले दिन मुंगेर के पहलवान रणवीर यादव ने काढ़ागोला जरलाही के लालमुनी यादव को पछाड़ दिया। प्रतियोगिता के पहले दिन 25 जोड़ी पहलवानों ने भाग लिया। जिसमें सर्वेश कुमार बंदी कुमार को परास्त कर विजयी घोषित हुए। वहीं चंद्रजीत कुमार ने छतीस कुमार को परास्त किया। मनीष कुमार ने पीयूष कुमार को हराया, सुमन कुमार ने विकास कुमार को परास्त किया जबकि सन्नी कुमार ने धनंजय कुमार को पटखनी दी। मुंगेर के टीकाराम ने सरसी के अमित देवराज को परास्त किया। विषहरिया के परमानंद यादव ने सरसी के करण कुमार को परास्त किया। जरलाही के दीपू कुमार ने नवगछिया के रंजन कुमार को दंगल में पछाड़ा।